text: Infoteria får uventede gæster et par gange om måneden
  12 april 2016 kl. 18.02
  Omrejsende kriminelle har højsæson i øjeblikket.
  Det kriminelle forår mærker man blandt andet på motorvejen i Kolding.
  Hvis de bare går mistænkligt rundt og kigger, så er det bare ud. Ikke kun ud af døren, men også ned til deres biler.
  
  På Infoteria Hylkedal Øst, der ligger lige nord for Kolding Syd, har de besøg af uventede gæster et par gange om måneden.
  - Vi har en idé om hvordan de ser ud. Det er påklædningen og fremtoningen, fortæller infoteriaejer på Hylkedal Øst, Kim Hansen, til TV SYD.
  Kim Hansen har ikke gjort op, hvor meget de udenlandske kriminelle har kostet ham.
  - Jeg har en idé om, at det er meget. Så derfor er vi nu begyndt at mandsopdække dem, mens de går rundt og kigger. Så nu går de som regel bare ud igen, uddyber Kim Hansen.
  Så nu er der kontant handling.
  - Hvis de bare går mistænkligt rundt og kigger, så er det bare ud. Ikke kun ud af døren, men også ned til deres biler.
  